b'\n_START_ARTICLE_\nLeopold Mandi\xc4\x87\n_START_SECTION_\nMladost\n_START_PARAGRAPH_\nBogdan je bil 12. otrok Dragice Carevi\xc4\x87 in Petra Mandi\xc4\x87a, lastnika ribi\xc5\xa1kega ladjevja. Star\xc5\xa1a sta izhajala iz vasi Zaku\xc4\x8dac, ki je danes v zaledju mesta Omi\xc5\xa1, 28\xc2\xa0km od Splita. Rodbina je imela plemenite korenine, katerih izvor sega v pokrajino Vrhbosna v Bosni, od koder je pobegnila pred Turki._NEWLINE_O\xc4\x8de je malega Bogdana vsako jutro spremljal k sveti ma\xc5\xa1i, kar je bilo takrat povsem neobi\xc4\x8dajno. V globoko kr\xc5\xa1\xc4\x8danskem dru\xc5\xbeinskem ozra\xc4\x8dju se je \xc5\xbee zgodaj u\xc4\x8dil moliti. Leopold je trpel zaradi nezmo\xc5\xbenosti, ki se je izra\xc5\xbeala predvsem pri govoru kot jecljanje ter pri njegovi postavi, ki je bila spa\xc4\x8dena. Dru\xc5\xbeina je s\xc4\x8dasoma izgubila ve\xc4\x8dino premo\xc5\xbeenja in postala bolj so\xc4\x8dutna do tistih, ki so se zna\xc5\xa1li v podobnih problemih. Tako je Leopold nekega osirotelega obupanca kasneje takole tola\xc5\xbeil v spovednici:\xc2\xa0\xc2\xbbRazumem va\xc5\xa1 \xc5\xbealostni polo\xc5\xbeaj, saj je tudi moja dru\xc5\xbeina bila neko\xc4\x8d bogata, a je izgubila vse svoje imetje in dobrine ter zapadla v bedo.\xc2\xab\xc2\xa0\xc5\xbdive\xc4\x8d v Herceg Novem med pravoslavci je zgodaj spoznal in izkusil \xc5\xbealostno dejstvo razdeljenosti kr\xc5\xa1\xc4\x8danskih bratov. Zato je \xc5\xbee kot de\xc4\x8dek govoril: Dobro, jaz se bom posvetil re\xc5\xa1evanju tolikih siroma\xc5\xa1nih in nesre\xc4\x8dnih ljudi. Postal bom njihov misijonar.\xc2\xab\xc2\xa0Ob spremljanju \xc5\xbeivljenja in dela kapucinskih bratov  v svojem rodnem mestu, ki so jih cenili tudi pravoslavci, je mislil, da bo svoj cilj najla\xc5\xbeje ustvaril, \xc4\x8de vstopi v njihov red. Star\xc5\xa1i so se z njegovo odlo\xc4\x8ditvijo strinjali, \xc4\x8deprav jim je bila lo\xc4\x8ditev te\xc5\xbeka. Novembra 1882, ko je bil star 16 let, je od\xc5\xa1el v Udine, da bi vstopil v semeni\xc5\xa1\xc4\x8de bene\xc4\x8danskih kapucinov. Dve leti kasneje je bil preme\xc5\xa1\xc4\x8den v samostan Bassano del Grappa, kjer si je privzel ime Leopold. Prve stanovske zaobljube je naredil leto kasneje v maju, ve\xc4\x8dne zaobljube pa \xc4\x8dez \xc5\xa1tiri leta za tem, v letu 1888._NEWLINE_Sredi 80-ih let 19. stoletja je hrva\xc5\xa1ki \xc5\xa1kof Josip Juraj Strossmayer spro\xc5\xbeil gibanje, ki je bilo osredoto\xc4\x8deno na enotnost in blagoslov stolnice \xc4\x90akova in Srijema, za katerega se je ogrel tudi Leopold. 20. septembra 1890 je kardinal Domenico Agostini Leopolda posvetil za duhovnika v Benetkah. Star je bil 24 let._NEWLINE_Po kratkem bivanju v Zadru (1890), Reki in Kopru (1906/1907) je bil kon\xc4\x8dno poslan v Padovo. Doumel je, kako bo izvr\xc5\xa1eval svoj ekumenski apostolat in vzkliknil:\xc2\xa0\xc2\xbbOd zdaj in v bodo\xc4\x8de bo vsaka du\xc5\xa1a, ki bo iskala mojo uslugo, bila moj vir."\n_START_SECTION_\nDelo in nezmo\xc5\xbenosti\n_START_PARAGRAPH_\nKo je med 1. svetovno vojno zavrnil, da bi se odrekel hrva\xc5\xa1ki narodnosti, je bil prisiljen oditi v ju\xc5\xbeno Italijo. Nikoli namre\xc4\x8d ni prejel italijanskega dr\xc5\xbeavljanstva. Ves ta \xc4\x8das se je Leopold oklepal upanja, da se bo zmo\xc5\xbeen vrniti v svojo domovino in pridigati med svojimi ljudmi, kar mu je zavoljo njegovih nezmo\xc5\xbenosti predstavljalo pravo spretnost. Med poglavitnimi tegobami je trpel tudi za \xc5\xbeelod\xc4\x8dnimi bole\xc4\x8dinami, slabim vidom in za artritisom. Ni\xc4\x8d kaj presenetljivo so kapucinski podaniki ignorirali njegove bolezenske napade zaradi poznavanja njegovega zdravstvenega stanja._NEWLINE_Med bivanjem v Italiji je bila Leopoldova glavna zaposlitev spovedovanje, ki jo je opravljal 34 let. Bratje kapucini so ga pogosto kritizirali zaradi njegovega pristopa do spovedi, \xc4\x8de\xc5\xa1 da je preve\xc4\x8d prizanesljiv in so\xc4\x8duten. Njegova so\xc4\x8dutnost je kazala, da je bolj razumevajo\xc4\x8d in usmiljen do ljudi, ki so prihajali k njemu in jih je obravnaval zelo blagohotno. Pri vpra\xc5\xa1anjih z otroki je bil neprekosljiv, bil je zagovornik \xc5\xbeivljenja in \xc5\xa1e posebno ljube\xc4\x8d do nose\xc4\x8dih mater in malih otrok. Naredil je veliko delo s postavitvijo siroti\xc5\xa1nic za otroke brez star\xc5\xa1ev._NEWLINE_Leopold je bil globoko vdan Devici Mariji, ki jo je klical kar moja sveta gospodarica. Znan je bil po precej pogosti molitvi ro\xc5\xbenega venca in vsakodnevni sveti ma\xc5\xa1i pri stranskem oltarju Marijine podru\xc5\xbenice. Po molitvi in ma\xc5\xa1i je hodil obiskovat domove bolnikov in b\xc3\xb3lnice po vsej Padovi. Obiskoval je tudi kapucinsko bolni\xc5\xa1nico, kjer je pomagal bolnim menihom, s tem da jim je svetoval in jih opominjal k ohranitvi vere.\n_START_SECTION_\nSmrt in kanonizacija\n_START_PARAGRAPH_\nTrpel je za rakom na po\xc5\xbeiralniku, ki je kon\xc4\x8dno povzro\xc4\x8dil njegovo smrt pri 76 letih. Dne 30. julija 1942, ko se je pripravljal na liturgijo, se je zgrudil na tla. Odpeljali so ga v njegovo celico, kjer je prejel poslednji zakrament. Menihi, zbrani ob njegovi glavi, so peli Salve, Regina (Pozdravljena, kraljica) in ko so pri\xc5\xa1li do besed O mila, o ljube\xc4\x8da, o sladka Devica Marija, je umrl._NEWLINE_Med vihro 2. svetovne vojne sta bila cerkev in del samostana, kjer je Leopold \xc5\xbeivel, uni\xc4\x8dena. Toda Leopoldova celica in spovednica sta ostali nepo\xc5\xa1kodovani. Leopold je pred svojo smrtjo ta dogodek napovedal z besedami:\xc2\xa0\xc2\xbbCerkev in samostan bosta zadeta z bombami, ne pa tudi ta majhna celica. Tu je Bog izvr\xc5\xa1eval tolik\xc5\xa1ne milosti ljudem, da mora ostati kot spomenik Bo\xc5\xbeje dobrote.\xc2\xab\xc2\xa0Pape\xc5\xbe Pavel VI. ga je beatificiral 2. maja 1976, Janez Pavel II. pa ga je med \xc5\xa1kofovsko sinodo 16. oktobra 1983 kanoniziral. To se je zgodilo v svetem letu odre\xc5\xa1enja, ob 5. obletnici pape\xc5\xbeevega pontifikata in 25. obletnici \xc5\xa1kofovstva. Leopolda so naslovili kot apostola enotnosti.'